วัดโพธิ์ทองล่างตั้งวัดเมื่อ พ.ศ. 2319 เล่ากันว่าในช่วงสงครามการเสียกรุงศรีอยุธยาครั้งที่ 2 เมื่อ พ.ศ. 2310 มีคหบดีนำทรัพย์สมบัติมาฝังไว้ระหว่างต้นโพธิ์กับต้นทองหลาง จนชาวบ้านมาขุดพบจึงได้นำสมบัตินั้นออกขายและนำเงินจากทรัพย์นั้นมาสร้างวัด มีชื่อว่า วัดโพธิ์ทองหลาง ต่อมาเรียกเพี้ยนมาเป็น "วัดโพธิ์ทองล่าง" วัดได้รับพระราชทานวิสุงคามสีมาเมื่อ พ.ศ. 2328